Завод за културу војвођанских Словака
Нови Сад, Арсе Теодоровића 11
Број:										МОДЕЛ УГОВОРА О ДЕЛУ
Датум:

На основу члана 199. Закона о раду, Завод за културу војвођанских Словака, ул. Арсе Теодоровића 11, ПИБ 105685558, матични број 08891133, кога заступа Ана Спевак, директор (даље: наручилац посла)
и 
_____________________, ЈМБГ: ___________________, бр. л.к. _______________, по занимању ____________________, са пребивалиштем у ___________, ул.___________________ бр. ____, општина ____________ (даље: извршилац посла), закључују

УГОВОР О ДЕЛУ
Члан 1.

Уговорне стране сагласно констатују:
-	да је Наручилац посла за предметну услугу спровео поступак набавке на које се закон не примењује, у складу са  чланом 27. став 1. тач. 1) Закона о јавним набавкама („Службени гласник РС“, бр. 91/2019 и 92/2023),
· да је Извршилац посла доставио понуду бр. ________ од _______.2026. године (попуњава Наручилац посла), која се налази у прилогу овог уговора и чини његов саставни део.

Уговор обухвата обављање следећих послова:
- чишћење у временском интервалу који одреди Наручилац, вршење свих послова који обухватају одржавање (усисавање, брисање подова, намештаја, прање прозора, дезинфекција површина и предмета, изношење смећа) канцеларијског простора, сала, ходника, степеништа, кухиња, тоалета, и других просторија у објекту Наручиоца;
- чишћење спољног простора, са уличне стране испред објекта Наручиоца - тротоар, и са дворишне стране;
- редовно заливање зеленила;
- рутина и посао се усаглашава са лицем Наручиоца, који је задужен за чишћење и одржавање објекта, и
- други послови на захтев Наручиоца.
Хемијска средства и потребну опрему за одржавање хигијене објекта обезбеђује Наручилац. 
Уговорена накнада ангажованом лицу обухвата трошкове превоза за долазак у седиште Наручиоца, поводом пружања услуге одржавања хигијене.
Члан 2.
Извршилац посла се обавезује да послове наведене у члану 1. овог уговора изврши у периоду од __________07.2026. године (попуњава Наручилац) до __________.07.2027. године (попуњава Наручилац), према упутствима добијеним од наручиоца посла.
Члан 3.
Евентуалне примедбе извршилац посла је дужан да отклони у року од 3 дана од дана указивања на примедбе.
Члан 4.
Наручилац посла се обавезује да на име накнаде за обављени посао исплати укупан износ од ____________ динара (нето), на текући рачун извршиоца посла, бр. __________________________ код __________ банке.
Наручилац посла се обавезује да на име трошкова превоза за долазак и одлазак извршиоца посла у седиште Наручиоца, исплати износ у висини цене дневне превозне карте у јавном саобраћају, за сваки долазак у седиште Наручиоца, ради обављања уговореног посла.
Плаћање уговорене накнаде се врши сукцесивно на месечном нивоу, према стварним потребама Наручиоца посла, тако да приликом реализације уговора може доћи до одступања у броју радних сати, односно количине извршеног посла.
Члан 5.
За време обављања посла из члана 1. овог уговора извршилац посла има право на пензијско и инвалидско осигурање, у складу са Законом о раду.
Овим уговором Извршилац посла потврђује да је у радном односу код другог послодавца, незапослено лице, пољопривредник, старосни пензионер или _____________________ (заокружити или навести).
Члан 6.
Уговорне стране су сагласне да Наручилац није у уговорној обавези да услугу реализује до наведеног износа, до истека рока на који је уговор закључен, и сходно томе Извршилац посла нема право да од Наручиоца захтева реализацију услуге до наведеног износа.
У 2026. години плаћање ће се вршити највише до висине средстава обезбеђених планом Наручиоца за 2026. годину за ове намене.
За обавезе плаћања које доспевају по овом уговору у 2027. години, Наручилац ће вршити плаћање по обезбеђивању финансијских средстава за ове намене у 2027. години, а највише до износа средстава одобрених за ту годину.
Уколико Наручилац потроши уговорена средства за реализацију услуге или реализује све своје потребе за услугом пре истека рока на који је уговор закључен, а не утроши финансијска средства, овај уговор ће се сматрати раскинутим са последњим даном пружања услуге, односно са даном плаћања услуге.

Члан 7.
Уговор се може  раскинути и пре рока наведеног  у члану 2. овог уговора писаним путем, и то: сагласном изјавом воља уговорних страна или једностраним отказом уговора. 
Свака уговорна страна може отказати овај уговор, актом у писаној форми, са отказним роком од 30 дана.
Члан 8.
Све евентуалне измене и допуне овог уговора вршиће се споразумно у писаној форми, закључивањем анекса уговора.
Члан 9.
Евентуалне спорове по овом уговору уговорне стране решаваће споразумно, а спорове које не реше споразумно, решаваће надлежни суд у Новом Саду.
Члан 10.
Овај уговор сачињен је у три истоветна примерка, од којих два примерка задржава Наручилац посла, а један примерак задржава Извршилац посла. 

У Новом Саду, дана __________ 2026. године

ИЗВРШИЛАЦ ПОСЛА							НАРУЧИЛАЦ ПОСЛА
_____________________							__________________________
										Ана Спевак,  директор

